Manual:What is MediaWiki?/da

Du kender vel Wikipedia, den frie encyklopædi, på dansk eller i en anden sprog-version, og bliver måske forvirret over ordene Wiki, Wikimedia og MediaWiki, som ligner hinanden, men de er ikke ensbetydende.

For at undgå forvirring omkring disse ord gør du klogt i at læse Wikipmediawiki-artiklen, hvor forskellighederne er forklaret. 

Generelt overblik
MediaWiki er fri server-baseret software, der er udgivet under GNU General Public License (GPL). Det er designet til at køre på en stor serverfarm for en hjemmeside, der får millioner af besøgende hver dag. MediaWiki er en ekstremt kraftfuld, skalerbar software og en funktionsrig wiki implementering, der bruger PHP til at behandle og vise data lagret i en database såsom MySQL.

Siderne lagres med MediaWikis wiki markeringssprog, således at brugerne uden videre kendskab til XHTML eller CSS let kan redigere dem.

Når en bruger gemmer sin redigering af en side, skriver MediaWiki til databasen uden at slette forrige versioner af websiden, således at siden nemt kan gendannes i tilfælde af vandalisme eller spamming. MediaWiki kan håndtere billed- og multimediefiler, som bliver opbevaret i filsystemet. For store wikier med masser af brugere, understøttes hukommelses-buffer og programmet kan sammenkobles med en Squid-proxyserver. 

Hvad er MediaWiki?

 * MediaWiki er wiki software
 * Hvis du ikke ved hvad en wiki er, så læs Wikikipedia-artiklen Wiki inden du fortsætter!


 * MediaWiki er server software
 * Som med enhver software, som du udnytter på internettet, kan der være fejl eller sikkerhedsproblemer. Undlad at installere MediaWiki medmindre du agter at opdatere sikkerhedsopgraderinger (abonnér på meddelelser om sikkerhedsopdateringer).


 * MediaWiki er indrettet efter Wikimedia-stiftelsens behov
 * Programmet er primært udviklet til at køre på en stor serverfarm for Wikipedia og dets søsterprojekter. Funktioner, ydeevne, indstillingsmuligheder, brugervenlighed, osv. er udformet på denne baggrund, så hvis dine behov er meget anderledes, er softwaren muligvis passende til dig.


 * MediaWiki er fri software
 * Ingen garanti eller forsikring mod fejl af nogen art

Prøv wiki-opmærkningssproget
Ja, du kan nemt redigere sider og du kan (midlertidigt) udgive fjollede sætninger, og du kan endda (midlertidigt) helt ødelægge en webside i en wiki. Du behøver ingen programmeringskundskaber for at gøre dette.

Vi foreslår, du øver dig med at lave vellykkede redigeringer i den indbyggede sandkasse. Nøjes med at forsøge dig frem der, for administratorerne ser ikke med milde øjne på fejlskud.

Du kan også kigge på snydeskemaet, der indeholder de allermest grundlæggende formateringkommandoer.

Nogle ting MediaWiki ikke gør så godt

 * Fordi MediaWiki er designet til åbent indhold, er det ofte ikke egnet til anvendelser, hvor en begrænsning af adgangen til en del af wikien ønskes.
 * MediaWiki er designet til at styre meget velbesøgte hjemmesider såsom Wikipedia. Programmet optimeret til dette formål og er måske knap så god til mindre servere/webhoteller, hvor diskplads eller hukommelse er mere begrænset end båndbredden.
 * MediaWiki er ikke beregnet til at være blogging software og lignende, hvis det er den type server-software du søger.

I disse tilfælde kan der være andre typer software, som bedre opfylder dine behov.